Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 411/12/2202	Galanta, 12.12.2012
EEČ : 2-17-288-2012

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 180,00 € 
b.	Peňažná suma určená na všeobecne prospešné účely: 90,00 € 
c.	Konkrétny adresát peňažnej sumy určenej na všeobecne prospešné účely: pre XXXXX  
d.	Suma odovzdaná štátu na peňažnú pomoc obetiam trestnej činnosti: 90,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Ostatné útvary OR PZ XXXXX pod spisovou značkou XXXXX.
obvinený XXXXX dňa 18. 10. 2012 vyhlásil, že spáchal skutok spočívajúci na tom skutkovom základe, že dňa 30. 05. 2012 v čase o 14.30 h v obci XXXXX na XXXXX, pred XXXXX od miestnej komunikácii vo vzdialenosti 1 m počas vyhotovovania jarku na odtok dažďovej vody v rámci protipovodňových opatrení ako strojník rýpadla svojvoľne vykonal zemné práce na uvedenom mieste, pričom sa nepresvedčil o tom, že na danom mieste vedie podzemný telekomunikačný kábel a ani nepožiadal spoločnosť XXXXX a. s. o vytýčenie trasy takéhoto vedenia a pri zemných prácach s lyžicou rýpadla presekol telekomunikačný kábel typu TCEPKPFLE 10 XN 0,4 mm, čím bola ohrozená prevádzka verejného telekomunikačného zariadenia v obci XXXXX a zároveň bola spoločnosti XXXXX, a. s., Karadžičova 10, Bratislava podľa vyčíslenia spôsobená škoda vo výške 120,28 Eur, naplňujúci znaky prečinu poškodzovania              a ohrozovania všeobecne prospešného zariadenia podľa § 288 Trestného zákona, poškodenej spoločnosti XXXXX, a. s. škodu vo výške 120,28 Eur uhradil dňa 20. 07. 2012 v plnom rozsahu a dňa 11. 10. 2012 zložil na účet Krajskej prokuratúry Trnava peňažnú sumu vo výške 180,- Eur, z toho 50 % sumy vo výške 90,- Eur je určených na všeobecne prospešné účely, a to pre XXXXX XXXXX a zvyšných 50 % sumy tiež vo výške 90,- Eur predstavuje peňažnú  pomoc obetiam trestnej činnosti.

Odôvodnenie: 
Uznesením povereného príslušníka PZ v Galante, Obvodného oddelenia XXXXX č. XXXXX zo dňa 31. 05. 2012 bolo XXXXX vznesené obvinenie pre prečin poškodzovania a ohrozovania všeobecne prospešného zariadenia podľa § 288 Trestného zákona na tom skutkovom základe tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, stanovenú v ustanovení § 220 odsek 1 Trestného poriadku.

Podľa § 288 Trestného zákona sa poškodzovania a ohrozovania všeobecne prospešného zariadenia dopustí ten, kto z nedbanlivosti ohrozí prevádzku všeobecne prospešného zariadenia podľa § 286 s výnimkou zvislej dopravnej značky zákazovej alebo príkazovej, potrestá sa odňatím slobody až na šesť mesiacov. 
 
Obvinený a splnomocnený zástupca poškodenej spoločnosti so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoj čin ľutuje. 

Dňa 11. 10. 2012 zložil na účet Krajskej prokuratúry Trnava peňažnú sumu vo výške 180,- Eur, z toho 50 % sumy vo výške 90,- Eur je určených na všeobecne prospešné účely, a to pre XXXXX XXXXX a zvyšných 50% sumy tiež vo výške 90,- Eur predstavuje peňažnú pomoc obetiam trestnej činnosti. Obvinený a splnomocnený zástupca poškodenej spoločnosti s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.

Z uvedeného dôvodu som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beatrix Jakubovičová
prokurátorka